จับเอ็กซ์ ปืนโตพ่อค้ายาเชียงใหม่ แฉฉีดน้องชายจนใหญ่สมฉายา
ตำรวจเชียงใหม่ วางแผนจับแก๊งค้ายาเสพติดที่สั่งซื้อกันทางไลน์ ก่อนรวบตัวเอ็กซ์ ปืนโตพ่อค้ารายสำคัญ ที่ชอบสะพายปืนลูกซองยาวคุ้มกันเพื่อนส่งยาบ้า ยึดของกลาง1.2หมื่นเม็ด พร้อมไอซ์7.31กรัม แฉเพิ่งไปฉีดน้องชายมาเพื่อให้ใหญ่สมฉายา  ,เมื่อวันที่ 29 มค. 58 พ.ต.อ.มงคล สัมภวะผล พ.ต.อ.ธีรพล อินทรลิบ รอง ผบก.ภ.เชียงใหม่ พร้อมด้วย พ.ต.อ.ทวีศักดิ์ ศรีทองสุข ผกก.สภ.หางดง จ.เชียงใหม่ พ.ต.ท.ชายชาญ เพ็ญไชยา รอง ผกก.สส. พ.ต.ท.คมสันต์ สะอาดล้วน รอง ผกก.ป. และพ.ต.ท.ยศศรัณย์ คำวงค์ สว.สส.สภ.หางดง ร่วมกันแถลงข่าว จับกุมตัว นายวัฒนา ปัญญาทอง หรือ ฉายา เอ็กซ์ ปืนโต อายุ 31 ปี อยู่บ้านเลขที่ 165 หมู่ 4 ต.สันทราย อ.สารภี จ.เชียงใหม่ และนายอนุพงศ์ หรือ หนุ่ม สารปัน อายุ 27 ปี อยู่บ้านเลขที่ 112 หมู่ 3 ต.สบแม่ข่า อ.หางดง จ.เชียงใหม่,ทั้งนี้ ของกลางประกอบด้วย ยาบ้าจำนวน 12,000 เม็ด ยาไอซ์ น้ำหนัก 7.31 กรัม อาวุธปืนลูกซองยาว บรรจุกระสุน 5 นัด จำนวน 1 กระบอก เครื่องกระสุนเบอร์ 12 จำนวน 9 นัด อาวุธปืนลูกซองสั้น ขนาดเบอร์ 12 แบบไทยประดิษฐ์ 1 กระบอก รถเก๋งโตโยต้าวีออส สีดำ หมายเลขทะเบียน ขน 7673 เชียงใหม่ 1 คัน โทรศัพท์มือถือ 2 เครื่อง แจ้งข้อหามียาเสพติดประเภท 1 ยาบ้า ไว้ในความครอบครองเพื่อจำหน่ายโดยผิดกฎหมาย และมีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต เหตุเกิดที่บ้านเลขที่ 122 หมู่ 3 ต.สบแม่ข่า อ.หางดง จ.เชียงใหม่,โดยการจับกุมครั้งนี้ เจ้าหน้าที่สืบทราบว่า นายวัฒนา หรือ เอ็กซ์ ปืนโต มีพฤติกรรม ค้ายาเสพติดในพื้นที่ อ.หางดง และพื้นที่ อ.สารภี มานานแล้ว โดยในกลุ่มเพื่อนมักจะเรียกว่าเอ็กซ์ ปืนโต เนื่องจากมักจะพกพาอาวุธปืนลูกซองยาว 5 นัดไปไหนมาไหนด้วยเสมอ เป็นที่ยำเกรงของเพื่อนๆ ร่วมแก๊ง โดย นายเอ็กซ์ นั้นจะมีเพื่อนสนิท คือ นายอนุพงศ์ หรือ หนุ่ม สารปัน และมักจะมานอนอยู่กินที่บ้านของนายหนุ่ม เป็นประจำ หากใครต้องการยาบ้าหรือยาไอซ์ ก็สามารถติดต่อผ่านทางไลน์กลุ่มของนายเอ็กซ์ได้ และหากมีการซื้อขายก็จะให้นายหนุ่ม เป็นคนนำไปส่งให้ โดยที่นายเอ็กซ์ จะทำหน้าที่คุ้มกันและมีอาวุธปืนลูกซองยาว 5 นัด ติดตัวไว้พร้อมสู้เสมอ,อย่างไรก็ตาม ก่อนถูกจับในครั้งนี้ เจ้าหน้าที่ได้ทำการล่อซื้อยาบ้าจากนายหนุ่ม ที่ถนนเลียบน้ำปิง หมู่ 3 ต.สบแม่ข่า อ.หางดง จ.เชียงใหม่ และนายหนุ่มได้หลงกลนำยาบ้ามาจำหน่ายให้ เจ้าหน้าที่ตำรวจที่ปลอมตัวเป็นสายลับ จึงเข้าจับกุมตัวเอาไว้ได้พร้อมของกลางยาบ้า 50 เม็ด ก่อนจะขยายผล มาจับกุมนายเอ็กซ์ ที่บ้านเลขที่ 122 หมู่ 3 ต.สบแม่ข่า อ.หางดง จ.เชียงใหม่ โดยเบื้องต้น จับกุมนายเอ็กซ์ ได้พร้อมอาวุธปืนและเครื่องกระสุนปืนได้ จากนั้น นายเอ็กซ์ จึงพาเจ้าหน้าที่ตำรวจไปตรวจยึดยาบ้าที่บ้านเลขที่ 165 หมู่ 4 ต.สันทราย อ.สารภี จ.เชียงใหม่ ซึ่งมีจำนวน 12,000 เม็ด โดยซุกซ่อนไว้ในตู้เสื้อผ้าภายในห้องนอน,พ.ต.ท.ชายชาญ เพ็ญไชยา รอง ผกก.สส.สภ.หางดง จ.เชียงใหม่ เปิดเผยว่า จากการสอบสวน นายเอ็กซ์ รับสารภาพว่า พกปืนไปไหนมาไหนด้วยเสมอ และพร้อมสู้ทุกโอกาส ส่วนยาบ้าเป็นของนายเอ็กซ์ทั้งหมด สั่งซื้อมาจากนายเอก ไม่ทราบชื่อจริง นามสกุลจริง เป็นคน อ.ฝาง โดยรู้จักกันเมื่อครั้งติดคุกในเรือนจำกลาง จ.เชียงใหม่ หลังพ้นโทษออกมาเมื่อปี 2551 จึงค้าขายยาบ้าด้วยกันหลายครั้ง จนกระทั่งครั้งนี้ที่มาถูกจับกุม,สำหรับฉายา เอ็กซ์ ปืนโต เพื่อนๆ ในกลุ่มก๊วนมักล้อกันว่า นายเอ็กซ์ นอกจากจะไปไหนมาไหนเอาอาวุธปืนลูกซองยาวติดตัวไปด้วยเสมอแล้วยังมีอาวุธลับ (อวัยวะเพศชาย)ใหญ่ เพราะเพิ่งไปฉีดมาจากในเมืองเชียงใหม่ เพื่อทำให้ใหญ่สมกับฉายา เอ็กซ์ ปืนโต อย่างไรก็ตาม หลังจากสอบสวนเสร็จ ได้ควบคุมตัวผู้ต้องหาทั้ง 2 คน ส่งพนักงานสอบสวนดำเนินคดีต่อไป.
ตำรวจเชียงใหม่ วางแผนจับแก๊งค้ายาเสพติดที่สั่งซื้อกันทางไลน์ ก่อนรวบตัวเอ็กซ์ ปืนโตพ่อค้ารายสำคัญ ที่ชอบสะพายปืนลูกซองยาวคุ้มกันเพื่อนส่งยาบ้า ยึดของกลาง1.2หมื่นเม็ด พร้อมไอซ์7.31กรัม แฉเพิ่งไปฉีดน้องชายมาให้ใหญ่สมฉายา
เอ็กซ์ ปืนโต,จับเอ็กซ์ ปืนโต,ค้ายาบ้า,พ่อค้ายา,ยาบ้า12000หมื่นเม็ด,หางงดง,เชียงใหม่,ข่าวภูมิภาค,ไทยรัฐออนไลน์,ฉีดอวัยวะเพศ